##

## Budapest Főváros XX. Kerület

## Pesterzsébet Önkormányzata

##  Sportbizottság

 **1201 Budapest, Kossuth tér 1.**

#### J E G Y Z Ő K Ö N Y V

Készült a Sportbizottság **2019. november 12-én** **14.10 órai** kezdettel Budapest Főváros XX. kerület Pesterzsébet Önkormányzata Polgármesteri Hivatalának Nagytermében (1201 Budapest, Kossuth tér 1.) megtartott **nyílt** üléséről.

**Jelen vannak, mint állandó meghívott:**

 **Dr. Demjanovich Orsolya Jegyző**

 **Kócziánné Dr. Pohl Mónika Aljegyző**

**Kovács Eszter Alpolgármester**

**Nemes László Alpolgármester**

**Képviselő tagok: Nemesné Németh Judit – a bizottság elnöke**

 **Fekete László**

**Komoróczy László**

**Nagy Lászlóné**

**Somodi Klára**

**Nem képviselő tagok: Sikéné Pfeiffer Éva**

**Starosciák Tamás**

 **Torony Béláné**

**Állandó meghívott: Harót János ESMTK elnöke**

**Meghívottak: Kovács András SZO ov.**

 **Puskás Péter Pál RVO. ov.**

**Schmidtné B. Andrea KESZO ov.**

**Vendégként jelen voltak: Fekete Katalin OKIIB elnök**

**Igazoltan távol: Klementisz Ádám nem képviselő tag**

## A jegyzőkönyvet vezette: Bartáné Vass Angéla

Az ülést Nemesné Németh Judit vezette.

Nemesné Németh Judit:

Köszönti a bizottság tagjait, a hivatal vezetőit, osztályvezetőit. Tájékoztatja a bizottság tagjait, hogy Klementisz Ádám bizottsági tag igazoltan van távol. **Megállapítja, hogy a bizottság 8 fővel határozatképes.**

Tájékoztatja a bizottság tagjait, hogy Lehoczki Péterné a Pénzügyi és Számviteli Osztály vezetője a külsős tagok részére anyagot oszt ki.

**Lehoczki Péterné:**

Tájékoztatja a bizottság tagjait, hogy az állandó tagoknak elektronikus formában már kiküldték az adatlapokat. Az új tagok most kapják meg azokat. Kéri a bizottság tagjait, hogy a kitöltött dokumentumokat csütörtökig juttassák el a Pénzügyi és Számviteli Osztályra. Felhívja a bizottság tagjainak a figyelmét, hogy az dokumentumok leadási határidejének elmulasztása, maga után vonja a képviselői díjak számfejtésének elmaradását.

**Nemesné Németh Judit:**

Kéri a bizottság tagjait szavazzanak a jelen ülésről készült jegyzőkönyv hitelesítőjének személyéről. A jegyzőkönyv hitelesítőjének Komoróczy Lászlót javasolja.

Megkérdezi a bizottság tagjait, van-e valakinek más javaslata.

Más javaslat nem lévén, kéri a bizottság tagjait szavazzanak, hogy a jegyzőkönyv hitelesítője Komoróczy László legyen.

**Megállapítja, hogy a jelenlévő bizottság tagjai 8 igen szavazattal Komoróczy Lászlót kéri fel a jegyzőkönyv hitelesítőjének.**

**1/2019. (XI.12.) SB sz. határozat**

**A Sportbizottság 2019. november 12-i üléséről készült jegyzőkönyv hitelesítőjének Komoróczy Lászlót kéri fel.**

**Határidő: azonnal**

**Felelős: Nemesné Németh Judit**

**Nemesné Németh Judit:**

Tájékoztatja a bizottság tagjait, hogy a jelenleg hatályos szervezeti és működési szabályzatról szóló 37/2014. (XI. 9.) önkormányzati rendelet 45. § (7) bekezdése szerint a Képviselő-testület a bizottsági elnök állandó helyettesítésére, az elnök munkájának segítése céljából alelnököt választ.

A Sportbizottság alelnökének Komoróczy Lászlót javasolja. Kéri a bizottság tagjait mondják el véleményüket javaslatával kapcsolatban. Vélemény, javaslat nincs.

Kéri a bizottság tagjait, szavazzák meg, hogy az elkövetkezendő 2019-2024 időszakban a Sportbizottság alelnökének Komoróczy Lászlót javasolják a Képviselő Testület számára.

**Megállapítja, hogy a jelenlévő bizottsági tagok 8 igen szavazattal Komoróczy Lászlót javasolják a Sportbizottság alelnökének a Képviselő Testület számára.**

**2/2019. (XI.12.) SB sz. határozat**

**A Sportbizottság javasolja a Képviselő Testületnek, hogy Komoróczy Lászlót válasszák meg a Sportbizottság alelnökének.**

**Határidő: azonnal**

**Felelős: Nemesné Németh Judit**

**Nemesné Németh Judit:**

Kéri a bizottság tagjait, röviden mutatkozzanak be.

**Komoróczy László:**

Köszönti a megjelenteket. Elmondja, 1994 óta képviselő, 12 évig alpolgármesteri tisztséget látott el. Hatodik éve civil tanácsnok. Nyugdíjba vonulása előtt polgári foglalkozása történelem - földrajz szakos tanár, illetve általános iskolai igazgató volt.

**Nagy Lászlóné:**

Köszönti a bizottság tagjait. Elmondja, a Pesterzsébeti Lurkóház Óvoda tagóvoda vezetője, óvodapedagógusa. Második ciklusát kezdi a képviselő testületben, mint képviselő.

**Starosciák Tamás:**

Köszönti a megjelenteket. Külsős bizottsági tagként első ciklusát kezdi, mint képviselő a Magyar Szocialista Párt delegáltjaként. Sportol, felsőoktatásban sport szakirányú tanulmányokat folytat jelenleg. Dolgozik, szereti a sportot.

**Toronyi Béláné:**

Köszönti a megjelenteket. Nyugdíjasként a második ciklusát kezdi mint külsős tag, a DK delegáltjaként.

**Somodi Klára:**

Köszönti a bizottság tagjait. Második ciklusát kezdi a képviselői munkájában. Előző ciklusban az Egészségügyi és Sportbizottság elnökeként tevékenykedett. Végzettségét tekintve Sportszervező és menedzser.

**Sikéné Pfeiffer Éva:**

A Fidesz delegáltjaként kezdi munkáját a külsős tagként bizottságban. A XX. Kerületi Ady Endre Általános Iskolának 9. éve az igazgatója, valamint 27 éve dolgozik a kerületben pedagógusként.

**Fekete László:**

Fidesz delegáltként kezdi meg munkáját a bizottságban. 2006 óta képviselő, többször volt már a sportbizottság tagja, sporttanácsnokként tevékenykedett az előző ciklusban. Kerületi lakosként szereti és támogatja a sportot, valamint a lakosságot.

**Nemesné Németh Judit:**

Második ciklusát kezdi. Jelenleg a 4. számú választókörzet egyéni képviselője. Vállalkozó. Mindenkinek jó munkát kíván az elkövetkezendő ciklusban.

**Bartáné Vass Angéla**

A Közművelődési, Egészségügyi és Szociális Osztály munkatársaként a közművelődési ügyekkel foglalkozom, s a Sportbizottság jegyzőkönyvvezetői tisztségét látom el.

**Nemesné Németh Judit:**

Köszöni a bemutatkozásokat. Tájékoztatja a bizottság tagjait a meghívóban szereplő napirendi pontokról. Kéri a bizottság tagjait, hogy napirendi pontokat az alábbiak szerint fogadja el.

***NYÍLT ÜLÉSRE JAVASOLT NAPIRENDI PONT:***

1. **Javaslat a Sportbizottság Szervezeti és Működési Szabályzatának elfogadására**

Előadó**: Nemesné Németh Judit**

1. **Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására (felülvizsgálatára) (Testületi ülés 2 pontja)**

Előadó: Szabados Ákos polgármester

Tárgyalja: valamennyi bizottság

Véleményezi: valamennyi tanácsnok

1. **Javaslat Budapest Főváros XX. kerület Pesterzsébet Önkormányzata Képviselő-testületének 2020. évi Munkatervére (Testületi ülés 5 pontja)**

Előadó: Szabados Ákos polgármester

Tárgyalja: valamennyi bizottság

Véleményezi: valamennyi tanácsnok

**Átruházott hatáskörben tárgyalt napirendek:**

**4.) Egyebek**

**Nemesné Németh Judit:**

Tájékoztatja a bizottság tagjait, hogy a 2. napirendi pont melléklete, valamint a 3. napirendi pont kiegészítése most került papír alapon kiosztásra.

Kéri a bizottság tagjait tegyék meg hozzászólásaikat. Megállapítja, hogy a napirendi pontokkal kapcsolatban nem hangzik el más javaslat. Szavazásra teszi fel, hogy a bizottság 2019. november 12-i ülés napirendi pontjait az fentiek szerint fogadja el.

**Megállapítja, hogy a jelenlévő képviselőből 8 egybehangzó igen szavazással elfogadja a napirendi pontokat.**

**3/2019. (XI.12.) SB sz. határozat**

**A bizottság a 2019. 11. 12-i ülésének napirendjét az alábbiak szerint fogadja el:**

***NYÍLT ÜLÉSRE JAVASOLT NAPIRENDI PONT:***

1. **Javaslat a Sportbizottság Szervezeti és Működési Szabályzatának elfogadására**

Előadó**: Nemesné Németh Judit**

1. **Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására (felülvizsgálatára) (Testületi ülés 2 pontja)**

Előadó: Szabados Ákos polgármester

Tárgyalja: valamennyi bizottság

Véleményezi: valamennyi tanácsnok

1. **Javaslat Budapest Főváros XX. kerület Pesterzsébet Önkormányzata Képviselő-testületének 2020. évi Munkatervére (Testületi ülés 5 pontja)**

Előadó: Szabados Ákos polgármester

Tárgyalja: valamennyi bizottság

Véleményezi: valamennyi tanácsnok

**Átruházott hatáskörben tárgyalt napirendek:**

**4.) Egyebek**

**Határidő: azonnal**

**Felelős: Nemesné Németh Judit**

1. Napirendi pont: Javaslat a Sportbizottság Szervezeti és Működési Szabályzatának elfogadására

**Nemesné Németh Judit:**

Tájékoztatja a bizottság tagjait, az SZMSZ megalkotásáról. Kéri a bizottság tagjait tegyék fel kérdéseiket, mondják el véleményüket.

Kérdés, vélemény nincs.

Kéri a bizottság tagjait szavazzanak a Javaslat a Sportbizottság Szervezeti és Működési Szabályzatának elfogadására c. előterjesztés határozati javaslatáról.

**Megállapítja, hogy a jelenlévő bizottsági tagok 8 igen szavazattal elfogadják a Javaslat a Sportbizottság Szervezeti és Működési Szabályzatának elfogadására c. előterjesztés határozati javaslatát.**

**4/2019. (XI.12.) SB sz. határozat**

**A Bizottság**

1. **e határozat melléklete szerint elfogadja a Szervezeti és Működési Szabályzatát,**
2. **utasítja a Bizottság elnökét a szükséges intézkedésekre.**

**Határidő: azonnal**

**Felelős: Nemesné Németh Judit**

2.) Napirendi pont: Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására (felülvizsgálatára) (Testületi ülés 2 pontja)

**Nemesné Németh Judit:**

Megkérdezi az előterjesztőt van-e kiegészítéssel kapcsolatban. Kiegészítés nincs. Tájékoztatja a bizottság tagjait, hogy Ideiglenes Bizottság működik, amely az Önkormányzat Szervezeti és Működési Szabályzatának átdolgozásával foglalkozik.

**Fekete Katalin:**

Köszönti a bizottság tagjait. Elmondja, hogy az Ideiglenes Bizottság ma is és holnap is tárgyalásokat folytat, a SZMSZ átdolgozása még nincs elfogadható állapotban. Javasolja a bizottságnak, ahogy ezt az eddig ülésezett összes bizottságnak javasolta, (amit a már ülésezett bizottságok el is fogadtak) hogy a bizottság tárgyalásra alkalmasnak javasolja a rendelet módosítását.

**Nemesné Németh Judit:**

Kéri a bizottság tagjait, tegyék fel kérdéseiket, mondják el véleményüket. Kérdés, vélemény nincs.

Kéri a bizottság tagjait, szavazzanak arról, hogy a bizottság tárgyalásra alkalmasnak tartja a Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló előterjesztést.

**Megállapítja, hogy a jelenlévő bizottsági tagok 6 igen, 2 nem szavazattal elfogadták, hogy a bizottság tárgyalásra alkalmasnak tartja a Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló előterjesztést.**

**5/2019. (XI.12.) SB sz. határozat**

**A Sportbizottság tárgyalásra alkalmasnak tartja a Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló előterjesztést.**

**Határidő: azonnal**

**Felelős: Nemesné Németh Judit**

3.) Napirendi pont: Javaslat Budapest Főváros XX. kerület Pesterzsébet Önkormányzata Képviselő-testületének 2020. évi Munkatervére (Testületi ülés 5 pontja)

**Nemesné Németh Judit:**

Megkérdezi az előterjesztőt van-e kiegészítéssel kapcsolatban.

**Kovács András:**

Az írásbeli kiegészítésen kívül, szóbeli tájékoztatásként elmondja, hogy a Munkaterv 2020. március 19-i ülés 3. napirendi pontjában a bizottság felsorolás hibásan, a 2020. szeptember 17-i ülés esetében az 1. napirend 2020 évi pályázati kiírás, valamint a 2020. december 03-i ülés 2. napirendjében a 2020, évi Munkaterv téves dátummal került rögzítésre.

**Nemesné Németh Judit:**

Megköszöni a kiegészítést. Kéri a bizottság tagjait, tegyék fel kérdéseiket, mondják el véleményüket.

**Sikéné Pfeiffer Éva:**

A Fidesz frakció javasolja, hogy az október 22. csütörtökre tervezett Közmeghallgatást, más időpontra tegyék át, mert az október 23-a ünnepe (péntek) hosszú hétvégére esik. Szeptember 17-ét javasolják a közmeghallgatás időpontjaként.

**Fekete Katalin:**

Javasolja a bizottság tagjainak, hogy a kiegészítés II. határozati javaslatát fogadja el. A többi bizottsággal egyeztetve a II. határozati javaslatot fogadták el. Kéri, hogy az elnök asszony a szeptember 17-i javaslatot, valamint a II. határozati javaslatot tegye fel együttesen szavazásra.

**Nemesné Németh Judit:**

Kéri a bizottság tagjait, szavazzanak a Javaslat Budapest Főváros XX. kerület Pesterzsébet Önkormányzata Képviselő-testületének 2020. évi Munkatervére (Testületi ülés 5 pontja) c. előterjesztés kiegészítésének II. határozati javaslatáról, valamint arról, hogy a közmeghallgatás szeptember 17-én legyen.

**Megállapítja, hogy a jelenlévő bizottsági tagok egybehangzó 8 igen szavazatával elfogadta a Javaslat Budapest Főváros XX. kerület Pesterzsébet Önkormányzata Képviselő-testületének 2020. évi Munkatervére (Testületi ülés 5 pontja) c. előterjesztés kiegészítésének II. határozati javaslatát, valamint azt, hogy a közmeghallgatás szeptember 17-én legyen.**

**6/2019. (XI.12.) SB sz. határozat**

**A Sportbizottság javasolja a Képviselő Testületnek, hogy fogadja el**

1. **2020. évi Munkatervét a melléklet szerint.**
2. **A munkaterv szerinti üléseit az alábbi időpontokban határozza meg:**

**2020. 01. 16., 2020. 02. 13., 2020. 03. 19., 2020 04. 23., 2020. 05. 28., 2020. 07. 02.,**

**2020. 09. 17., 2020. 10. 22., 2020. 12. 03.**

1. **A 2020. évi Közmeghallgatását 2020. szeptember 17-én, 17 órakor a CSILI Művelődési Központban tartsa.**
2. **A 2020. évi Díszülést 2020. november 19-én, 18 órakor tartsa.**
3. **Utasítsa a polgármestert a szükséges intézkedés megtételére.**

**Határidő: azonnal**

**Felelős: Nemesné Németh Judit**

4.) Napirendi pont: Egyebek

**Nemesné Németh Judit:**

Kéri a bizottság tagjait, tegyék fel kérdéseiket, mondják el véleményüket az egyebek napirendi pont kapcsán. Kérdés, vélemény nincs.

Tájékoztatja a bizottság tagjait, hogy a lakosság jelzése szerint a Kulcsár utcai Fitt Parknál a kosárlabda pályánál nincs közvilágítás este. Erről ő is személyesen meggyőződött. A Fitt Park nyitvatartási ideje 20 óráig tart. A téli időszámítás szerint már 16 órakor sötét van. Annak érdekében, hogy a Fitt Park kosárlabda pályát a téli időszakban is rendeltetésszerűen tudják használni a lakosok, kéri a bizottság tagjait, szavazzák meg, hogy a Fitt Park kosárlabda pályájához telepítsenek világítást.

Kéri a bizottság tagjait, tegyék fel kérdéseiket, mondják el véleményüket a javaslattal kapcsolatban. Kérdés, vélemény nincs.

Kéri a bizottság tagjait, szavazzanak arról, hogy a Kulcsár utcai Fitt Park kosárlabda pályájához is telepítsenek közvilágítást.

**Megállapítja, hogy a jelenlévő képviselők 8 egybehangzó igen szavazattal elfogadta, hogy a Kulcsár utcai Fitt Park kosárlabda pályájához, annak rendeltetésszerű használata érdekében telepítsenek világítást.**

**7/2019. (XI.12.) SB sz. határozat**

**A Sportbizottság javasolja, hogy a Kulcsár utcai Fitt Park kosárlabda pályájához, annak rendeltetésszerű használata érdekében telepítsenek világítást.**

**Határidő: azonnal**

**Felelős: Nemesné Németh Judit**

**Nemesné Németh Judit:**

Kéri a bizottság tagjait, tegyék fel kérdéseiket, mondják el további véleményüket az egyebek napirendi pont kapcsán. Kérdés, vélemény nincs.

Megköszöni a bizottság munkáját, **14 óra 17 perckor nyílt ülést bezárja.**

**K. m. f.**

**Nemesné Németh Judit Komoróczy László**

a Bizottság elnöke a jegyzőkönyv hitelesítője